Im Rahme vomene Tagesusflug hei mir diä Demilitarisierti Zone bsuecht.  Mir sin  do dr bi am Rockpile, e steile Hügel wo vo dä Amerikaner als Artillerie Stützpunkt dient het vorbi gfahre.  Hei dr noch d Khe Sanh combat base bsuecht.  Das isch au so e Befeschtigtä Hügel gsi, nur no viel grösser und mit eigenem Flugplatz.  Dr vo isch nüd meh ume, nur no es Museum zur Schlacht us vietnamesischer Sicht.  Zwei alti US Helikopter und es Tiger Frack, dr zue es paar nochebauti Sandsackbunker und alti Artilleriegranate.  Dr noch simmer zu dä D`Vinh Moc Tunnel. Das  Tunnelsystem isch ä unterirdischi Stadt uf drei Ebene. Dä Tunnel isch 1965-66 gschaffe worde und het 300 Menschä werdend sechs Johr als Lebensrum dient. S`Unterschte Level wo bis zu 20m tief unter der Erdoberflächi liegt het als Wahrelager dient, s`mittlere Level als Rückzugsgebiet bi Bombeagriff und s`obere Level als Lebensrum. Mir hei dä Tunnel dörfe bsuechä, sin aber froh gsi wieder usä d`dörfe.